《昨虽移韵于兰然石鼎联章不可以不成也再赋一则语以殿众作亦骚之乱词云 其二》
宋代·郑清之

续诗愧无修绠力，意绪中断轲母织。掉头吟坐欲成寐，出吻悲鸣方愿息。

君诗爱梅笔不停，四叠阳关人未识。冰壶交映雪同调，秋水为神月争色。

翛然未肯弟山矾，介如何必化松石。诗坛置韵百夷姓，敌垒收功剧孟得。

须君为梅作佳传，问事玄冥烦史墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。